b'\n_START_ARTICLE_\nBRICS\n_START_PARAGRAPH_\nBRICS arba BRICS valstyb\xc4\x97s (da\xc5\xben. sulietuvinama BRIKS valstyb\xc4\x97s) \xe2\x80\x93 \xc5\xa1i\xc5\xb3 valstybi\xc5\xb3 grup\xc4\x97s sutrumpinimas: Brazilija (B), Rusija (R), Indija (I),Kinijos Liaudies Respublika (C) ir Piet\xc5\xb3 Afrikos Respublika (S)._NEWLINE_Siekdamos grei\xc4\x8diau pasiekti supervalstyb\xc4\x97s status\xc4\x85 ir duoti atsak\xc4\x85 JAV dominavimui pasaulyje, Rusija, Brazilija, Indija ir Kinija 2009 m. suk\xc5\xabr\xc4\x97 BRICS organizacij\xc4\x85. 2010 m. prie \xc5\xa1i\xc5\xb3 \xc5\xa1ali\xc5\xb3 grup\xc4\x97s prisijung\xc4\x97 PAR. BRICS valstyb\xc4\x97se \xe2\x80\x93 per 40\xc2\xa0% pasaulio gyventoj\xc5\xb3. BVP sudaro apie 10\xc2\xa0%, kasmet auga 5\xe2\x80\x9310\xc2\xa0%. Prognozuojama, kad BRICS valstyb\xc4\x97s pasauline BVP dalimi 2050 m. aplenks G7 valstybes. Siekdamos didinti \xc4\xaftak\xc4\x85, BRICS valstyb\xc4\x97s 2014 m. \xc4\xafk\xc5\xabr\xc4\x97 BRICS Vystymosi bank\xc4\x85. Naujasis bankas \xc4\xafkurtas kaip alternatyva vakarieti\xc5\xa1kiems Pasaulio bankui ir Tarptautiniam valiutos fondui. Naujasis bankas operuos pinigais infrastrukt\xc5\xabros ir vystymo projektams BRICS priklausan\xc4\x8dioms \xc5\xa1alims. Kiekviena \xc5\xa1i\xc5\xb3 \xc5\xa1ali\xc5\xb3 tur\xc4\x97s lygi\xc4\x85 dal\xc4\xaf banko valdyme, nesvarbu, koks jos BVP dydis. Kiekviena BRICS nar\xc4\x97 pa\xc5\xbead\xc4\x97jo \xc4\xafne\xc5\xa1ti vienod\xc4\x85 50 mlrd. doleri\xc5\xb3 pradin\xc4\xaf kapital\xc4\x85. Bankas \xc4\xafkurtas \xc5\xa0anchajuje, jo pagrindinis tikslas panaikinti JAV dolerio dominavim\xc4\x85 tarptautin\xc4\x97je prekyboje._NEWLINE_BRICS nar\xc4\x97s rengia kasmetinius susitikimus. 2017 m. susitikim\xc4\x85 reng\xc4\x97 Kinija, jis vyko Siamene rugs\xc4\x97jo 3-5 d.'